google/wiki40b huggingface dataset:
Dave the Barbarian

Sinopsis

Siri ini dilatarkan pada Zaman Pertengahan dan menumpukan kepada Dave, seorang gasar yang kuat tetapi merupakan pengecut. Bersama-sama dengan saudara kandung perempuannya, Fang dan Candy, serta pak cik mereka, Oswidge, keluarga ini memerintah buat sementara tanah khayalan Udrogoth bagi pihak Throktar dan Glimia, raja dan permaisuri benar (ibu bapa mereka) yang tidak ada di situ kerana sedang "berjuang dengan kejahatan" (walaupun mereka muncul sekali sekala melalui bola kristal tukang tilik). Throktar menugaskan Candy untuk memerintah kemaharajaan mereka.

Ulasan

Serupa dengan siri-siri pendahulunya, The Roman Holidays yang tidak kekal lama, dan The Flintstones, Dave si Orang Gasar mengatur seiring yang kuno dan yang moden. Umpamanya, Candy membeli-belah di kawasan membeli-belah tempatan dan menggunakan bola kristal untuk beria-ia membeli-belah dalam talian. Kekadang, siri ini juga menurunkan tirai keempat, dengan seorang watak membuat ucapan langsung kepada penonton.
Terdapat pengisah, dikenali sebagai Pencerita — kekadang dirujuk sebagai Pengisah, yang disuarakan oleh Jeff Bennett. Dia memainkan peranan yang penting dalam pertunjukan ini kerana mengawal apa yang berlaku dalam cerita. Dia berupaya bercakap dengan watak-watak dalam pertunjukan dan sebaliknya. Sebenarnya, dia pernah ditangkap sekali oleh Dark Lord Chuckles, si Babi Bodoh, dan terpaksa membaca kisah.
Pertunjukan ini, walaupun dipuji oleh para pengkritik, dihentikan selepas episod ke-22 tanpa memberikan sebarang alasan. Tidaklah diketahui apa yang akan dirancangkan oleh Saluran Disney. Peminat-peminat pertunjukan ini mengatakan bahawa pembatalan siri ini adalah amat mungkin dan mengatakan bahawa alasannya bukan kerana pertunjukan ini tidak bermutu, tetapi jenaka-jenakanya kekadang dianggap berketerlaluan oleh sesetengah penonton Saluran Disney. Bagaimanapun dari segi stilistik, kelucuan rancangan ini adalah berbeza dengan kebanyakan rancangan Disney. Dave si Orang Gasar masih disiarkan dalam Saluran Disney, kebanyakan kalinya pada slot hujung minggu jam 4.00 pagi. Di Australia, pertunjukan ini disiarkan pada hari bukan hujung minggu jam 11.30 malam.
Siri kartun ini pernah ditayangkan di Malaysia melalui Saluran Disney serta juga saluran TV3 pada setiap hari Sabtu jam 9:30 pagi.
Batu Bersurat Karang Brahi

Batu Bersurat Karang Brahi merupakan salah satu batu bersurat terpenting, namun tidak banyak maklumat yang diketahui dengan pasti tentang bahasa Melayu Kuno pada batu bersurat ini.
Jonas Rivera

Kehidupan awal

Rivera dilahirkan dan dibesarkan di Castro Valley, California. Sebagai seorang budak lelaki, beliau ingin menjadi seorang animator, tetapi menurutnya, beliai tidak dapat menarik: "Saya seorang artis yang amat dahsyat, dan saya masih ada." Rivera tamat belajar dari San Francisco State University dengan ijazah dalam Penerbitan Filem.

Kerjaya

Pada tahun 1994, semasa tahun terakhir pembikinan Toy Story, beliau menyertai Pixar sebagai pereka penerbitan pertama: "Saya tonton Luxo Jr. dalam kelas dan menyukainya begitu banyak sehingga saya dipanggil oleh Pixar." Sejak itu beliau bekerja di hampir setiap filem Pixar, pada mulanya sebagai seorang penyelaras dan pengurus. Pada tahun 2009, sebagai penerbit Up, beliau menerima pencalonan untuk Anugerah Akademi bagi Filem Terbaik. Rivera juga menerbitkan filem arahan Pete Docter Inside Out (2015), yang mana beliau memenangi Anugerah Akademi bagi Cereka Animasi Terbaik.

Kehidupan peribadi

Rivera berkahwin dengan Michele. Mereka mempunyai tiga anak: dua anak perempuan Ava dan Elsa, dan seorang anak lelaki William. Beliau berketurunan Mexico Amerika.
San Vicente de Alcántara

San Vicente de Alcántara merupakan sebuah kawasan perbandaran yang terletak di Sepanyol dalam wilayah Badajoz, Extremadura.
Dumbayabulan

Poskod

Poskod yang digunakan di Dumbayabulan adalah 96584. Terdapat 7 buah desa di dalam daerah kecamatan Suwawa Timur.
Leuwidamar

Poskod

Poskod yang digunakan di Leuwidamar adalah 42362. Terdapat 12 buah desa di dalam daerah kecamatan Leuwidamar.
Gendereh

Poskod

Poskod yang digunakan di Gendereh adalah 45392. Terdapat 14 buah desa di dalam daerah kecamatan Buahdua.
Monokotiledon

Monokotiledon atau monokot ialah sekumpulan tumbuhan berbunga yang mendominasi sebahagian besar bumi ini dengan antara 50,000 hingga 60,000 spesies; mengikut IUCN, bilangannya 59,300 spesies. Dari segi biomassa yang dihasilkan, monokot terdiri daripada kebanyakan tumbuhan pertanian.
Famili yang terbesar dalam kumpulan ini (dan dalam kumpulan tumbuhan berbunga) ialah orkid (biasa dianggap sebagai famili Orchidaceae, tetapi kekadang diolah pada peringkat susunan) yang mempunyai 20,000 spesies. Famili ini mempunyai bunga yang amat rumit dan menarik yang diadaptasikan untuk pendebungaan serangga yang amat khusus.
Dari segi ekonomi, famili yang paling penting dalam kumpulan ini (dan dalam kumpulan tumbuhan berbunga) ialah rumput-rumput dalam famili Poaceae (Gramineae). Famili ini termasuk biji-bijian benar (padi, gandum, jagung, dll), rumput ternak dan buluh. Famili rumput-rumput benar ini dievolusi dalam arah yang lain, dan mengkhusus dalam pendebungaan angin. Rumput-rumput menghasilkan bunga yang lebih kecil yang dikelompokkan dalam kepulan yang amat ketara (perbungaan). Lagi sebuah famili yang amat penting dari segi ekonomi ialah famili palma Arecaceae (Palmae).

Nama dan ciri-ciri

Nama "monokotiledon" berasal daripada nama botani tradisi, iaitu Monocotyledones yang dirinya berasal daripada fakta bahawa kebanyakan ahli dalam kumpulan ini mempunyai satu kotiledon atau daun embrio dalam biji-bijinya. Ini adalah bertentangan dengan dikotiledon tradisional yang mempunyai dua kotiledon. Dari sudut pandangan diagnostik, bilangan kotiledon bukan suatu ciri yang mudah atau boleh diharap dengan sepenuhnya untuk membezakan monokotiledon daripada dikotiledon, disebabkan kotiledon hanya wujud pada tempoh yang amat singkat dalam kehidupan tumbuhan.apa
Bagaimanapun, monokot merupakan sebuah kumpulan tersendiri. Salah satu daripada ciri-cirinya yang ketara adalah bahawa bunga monokot mempunyai tiga bahagian atau bilangan angka kandungan tiga. Umpamanya, bunga monokotiledon biasanya mempunyai tiga, enam atau sembilan kelopak bunga. Banyak monokot juga mempunyai daun-daun yang mengandungi vena-vena selari.
Sankt Margarethen, Jerman

Sankt Margarethen merupakan sebuah kawasan perbandaran terletak di daerah Steinburg, Schleswig-Holstein, Jerman.
Ir Nawawi Ahmad

Kerjaya

Beliau pernah dilantik sebagai Pengerusi Keretapi Tanah Melayu Berhad.
Villaquejida

Villaquejida merupakan sebuah kawasan perbandaran di Sepanyol di León, di komuniti autonomi Castile dan León.
Kampung Batu Hampar, Beruas

Kampung Batu Hampar merupakan sebuah kampung yang terletak di Beruas, Perak Darul Ridzuan.
Valcabado

Valcabado merupakan sebuah kawasan perbandaran di Sepanyol di Zamora, di komuniti autonomi Castile dan León.
Derg

Derg[ue] (Bahasa Ge'ez: ደርግ, bermaksud "jawatankuasa" atau "majlis") adalah nama pendek Jawatankuasa Selenggara Angkatan Tentera, Polis dan Tentera Wilayah yang memerintah Habsyah dari tahun 1974 sehingga tahun 1987 dengan nama rasminya Pemerintah Tentera Sementara Sosialis Habsyah, setelah menggulingkan Haile Selassie I pada tahun 1975. Pihak ini berpegang kepada ideologi Komunisme dengan tujuan menghapuskan feudalisme, membuat dasar-dasar pembaharuan tanah baru, celik huruf dan pendidikan dalam kalangan rakyat negara itu.

Pembentukan

Pergerakan ini bermula tidak lama selepas revolus yang bergolak pada tahun 1974, terutamanya oleh salah laku askar-askar Briged ke-4 Divisyen Tentera Darat ke-4 Nagelle yang berpunca daripada ketidakpuasan briged tersebut dengan bekalan yang diberikan kepada mereka sehingga menahan komander mereka dan pegawai-pegawai lain.
Sebuah "Jawatankuasa Selenggara Angkatan Tentera, Polis dan Tentera Wilayah" dibentuk sebagai tindak balas kepada ketidakupayaan pemerintah sedia ada bagi menangani kes dahagi dalam kalangan anggota tentera ketika itu.

Akhir pemerintahan

Sebuah referendum meluluskan suatu perlembagaan baru untuk Republik Rakyat Demokratik Habsyah yang baru mengakhiri pemerintahan pihak Derg secara rasmi pada 22 Februari 1987, namun pemerintahan baru tidak memansuhkan pihak tersebut secara rasmi sehingga pada bulan September yang sama. Anggota-anggota Derg  yang masih hidup, termasuk Mengistu, kekal dalam pemerintahan rejim baru ini.
Menjelang akhir bulan Januari 1991, gabungan pasukan pemberontak iaitu Barisan Revolusi Rakyat Demokratik Habsyah menawan Gondar, Bahar Dar dan Dessie manakala Barisan Pembebasan Rakyat Eritrea telah menguasai semua kawasan Eritrea kecuali Asmara dan Assab di selatan. Keadaan Kesatuan Soviet yang begitu rapuh menyebabkan negara tersebut tidak mampu lagi memeberikan sokongan mereka kepasda pihak Derg. Mengistu melarikan diri dari negara tersebut pada 21 Mei ke suatu pangkalan di selatan Ethiopia, kemudiannya ke Kenya di mana beliau dan keluarga terdekatnya berlepas ke Zimbabwe mendapatkan suaka di sana.
Brohl

Brohl merupakan sebuah kawasan perbandaran terletak di daerah Cochem-Zell, Rhineland-Palatinate, Jerman.
Peace TV

Sejarah

Peace TV telah dilancarkan melalui Arabsat di satelit BADR-3 pada Oktober 2006.Pada November ia dipancarkan melalui BADR-3 dan BADR-C.Pada 2007, Peace TV kembali dipancarkan melalui BADR-4 dan dipancarkan melalui PanAmSat PAS-10.
Sejak September 2007, Peace TV boleh didapati di Amerika Syarikat dan Kanada melalui saluran TV World 65 , dan di UK Broadcaster Kamran Khan dan Eropah pada platform Sky, saluran 820.
Ia juga boleh didapati dengan percuma daripada televisyen satelit LiveStation menggunakan komputer yang boleh dimuat turun dari internet secara percuma.

Pengacara

Dr Zakir Naik pada September 2006.
Tankōbon

Manga

Selalunya, manga akan diterbitkan dahulu dalam sebuah antologi atau himpunan karya bersaiz buku telefon secara mingguan atau bulanan yang digelar majalah manga (seperti Afternoon, Weekly Shōnen Jump atau Hana to Yume). Antologi-antologi ini seringkali mempunyai beratus-ratus halaman dan berdozen lagi cerita individual oleh ramai penulis. Mereka dicetak menggunakan kertas akhbar kos rendah dan dianggap pakai buang. Sebuah tankōbon akan mengumpulkan setiap keluaran daripada sebuah siri dan mencetak semula karya tersebut dalam sebuah jilid berbentuk buku kulit lembut menggunakan kertas yang lebih berkualiti.
Dalam bahasa Inggeris, meskipun penterjemahan sebuah tankōbon selalunya dipasarkan sebagai "novel grafik" atau "buku kulit lembut dagang", istilah tankoubon dan tankōbon yang ditransliterasikan kadang-kala digunakan dikalangan komuniti dalam talian. Rakyat Jepun seringkali merujuk kepada manga tankōbon sebagai komikkusu (コミックス), daripada perkata bahasa Inggeris untuk "komik".
Istilahnya turut merujuk kepada formatnya sendiri, iaitu sebuah koleksi dalam saiz buku kulit lembut dagang (lebih kurang 13 × 18 cm (5" × 7"), berbeza kepada yang lebih besar iaitu 18 × 25 cm (7" × 10")) yang merupakan format yang digunakan dalam novel grafik tradisional Amerika. Format tankōbon telah "menyerang" pasaran komik Amerika, di mana penerbit-penerbit buku terkenal berputus untuk mengeluarkan beberapa judul mereka dalam format yang lebih kecil ini. Format ini juga digelar "format cerna" atau digest format. Di Amerika, banyak manga dikeluarkan di dalam sebuah saiz yang kononnya digelar "Tokyopop trim" atau "Tokyopop size" (saiznya lebih kurang 5" x 7.5"), asalnya diperkenalkan oleh Tokyopop.
Peter Nicol

Peter Nicol (lahir 5 April 1973 di Inverurie, Scotland), ialah bekas pemain skuasy profesional dari United Kingdom. Pada tahun 1998, dia menjadi pemain British pertama untuk menduduki ranking No. 1 dunia. Sepanjang kerjayanya, dia memenangi 1 gelaran Terbuka Dunia, dua gelaran Terbuka British, dan empat pingat emas Sukan Komanwel.
Dia pada asalnya mewakili Scotland sebelum bertukar kepada mewakili England pada tahun 2001. Dia mendakwa bahawa dia tidak mendapat sokongan padu daripada pihak berkuasa skuasy di Scotland.
Pada bulan Julai 2006, Nicol mengumumkan bahawa dia akan bersara daripada dunia skuasy sejurus selepas tamatnya Kejohanan Skuasy Terbuka Dunia 2006 pada bulan September . Perlawanan terakhir Nicol menyaksikannya kecundang di tangan Thierry Lincou di suku akhir .
Daerah Tanah Matang

Pentadbiran

Daerah Tanah Matang merupakan salah sebuah daerah yang terdapat dalam negeri Sarawak, dan juga merupakan satu dari daerah yang terletak dalam pentadbiran Bahagian Kuching.
Kampung Kuala Sungai Manik

Poskod

Poskod yang digunakan di Kampung Kuala Sungai Manik, Teluk Intan, Perak ialah 36000.
Nanggerang, Cicurug

Poskod

Poskod yang digunakan di Nanggerang adalah 43359. Terdapat 13 buah desa di dalam daerah kecamatan Cicurug.
Abdullah Chik

Kematian

Pada 19 September 1995 ketika bersama menjayakan sebuah pertunjukan pentas bersama Noraniza Idris di Kota Bharu, Kelantan, beliau jatuh di belakang pentas lalu menghembuskan nafas terakhir, yang kemudiannya disahkan akibat serangan jantung. Jenazah Abdullah Chik dibawa ke Kuala Lumpur dan dikebumikan di tanah perkuburan Islam, Petaling Jaya.
Pejeng Kawan

Poskod

Poskod yang digunakan di Pejeng Kawan adalah 80552. Terdapat 8 buah desa/kelurahan di dalam daerah kecamatan Tampak Siring.
Sprötau

Sprötau merupakan sebuah kawasan perbandaran terletak di daerah Sömmerda, Thüringen, Jerman.
Sauto

Sauto merupakan sebuah komun di jabatan Pyrénées-Orientales di selatan Perancis.
Meurcé

Meurcé merupakan sebuah komun di jabatan Pays-de-la-Loire di barat-laut Perancis.
Vogtländisches Oberland

Vogtländisches Oberland merupakan sebuah kawasan perbandaran terletak di daerah Greiz, Thüringen, Jerman.
Koto Datuk

Poskod

Poskod yang digunakan di Koto Datuk adalah 37161. Terdapat 22 buah desa di dalam daerah kecamatan Air Hangat.
Anlage Süd

Anlage Süd (Bahasa Inggeris: Installation South, makna harfiah: "Pangkalan Selatan") adalah dua ibu pejabat kereta api yang dibina untuk Adolf Hitler di selatan Jajahan Nazi Poland sewaktu Perang Dunia Kedua. Dua terowong bertetulang dibina berhampiran landasan keretapi di antara Rzeszów ke Jasło. Sebuah bunker terletak di kampung Stępina (45 km dari barat daya Rzeszów di 49°52′18.58″N 21°35′19.04″E), sebuah lagi bertempat di bandar Strzyżów (30 km dari barat daya Rzeszów di 49°52′13.31″N 21°48′40.96″E). Ia pada mulanya digunakan untuk mesyuarat dua hari antara Hitler dan pemimpin Fasis Itali, Benito Mussolini, pada 27–28 Ogos 1941.

Bunker

Kedua-dua terowong kereta api sepanjang 480 meter di Stępina dan Strzyżów telah dibina oleh Organisasi Todt menggunakan buruh paksa Poland dari kem-kem tahanan yang berdekatan. Tempat-tempat perlindungan telah dibina dengan 8.3 meter (27 ka) lebar dan 12 meter (39 ka) tinggi berserta dinding konkrit bertetulang 2 meter (6 ka 7 in) tebal.
Terowong tersebut dikelilingi oleh berek-berek, kakitangan kubu, dan menara pengawal. Bangunan lain telah digunakan untuk operasi, pentadbiran dan penyelenggaraan. Di dalam setiap terowong kalis bom, terdapat rel kereta api dan platform. Pintu gerbang terowong telah dilindungi oleh dua sayap pintu perisai dengan lubang menembak untuk pengawal. Rel dibina khas menghubungkan terowong dengan kereta api Rzeszów-Jaslo.

Kegunaan

Selepas ibupejabat tersebut siap pada musim panas tahun 1941, Hitler melawat buat pertama kali pada 27 Ogos untuk bermesyuarat dengan Mussolini. Kedua-dua pemimpin tiba dengan kereta api. Kereta api Hitler (Bahasa Jerman: Führersonderzug) menunggu di bunker di Strzyżów manakala enjin dan gerabak Mussolini berada di Stępina. Mesyuarat sebenar untuk membincangkan peperangan dengan Soviet Rusia, yang berlangsung selama beberapa jam, telah diadakan di atas kereta api Hitler, yang mana beliau tidak pernah keluar. Keesokan harinya, kereta api itu adalah yang pertama bertolak.
Hitler melawat semula bunker tersebut sekali lagi dengan keretapi pada Oktober 1941. Pelawat ternama lain yang menggunakan Anlage Süd termasuklah Reichsführer-SS Heinrich Himmler, Fil Marsyal Wilhelm Keitel dan Jeneral Erwin Rommel.
Menjelang musim panas tahun 1944 kemudahan tersebut ditinggalkan kerana kemaraan Soviet. Apabila Rusia menawan terowong tersebut pada Ogos 1944 mereka menggunakan ia sebagai hospital medan.
Selepas perang, bunker Stępina telah digunakan untuk pengeluaran cendawan. Hari ini ia menjadi muzium.
Miremont, Puy-de-Dôme

'Miremont merupakan sebuah komun di jabatan Puy-de-Dôme di tengah Perancis.
Poyo

Poyo ialah perkataan bahasa pasar atau slanga Melayu boleh dikategorikan sebagai kata sifat. Ia sering digunakan di kalangan generasi moden terutama remaja Malaysia, terutamanya di Semenanjung Malaysia dalam perbualan sehari-hari.

Poyo di dalam budaya popular

Poyo telah mula meresap masuk di dalam dunia hiburan Malaysia, sama ada majalah, siri TV, filem dan sebagainya. Salah satu siri TV yang menggunakan perkataan ini di dalam skripnya ialah Misi XX-Ray. Di dalam akhbar pula, ia telah digunakan oleh seorang penulis B-Pop iaitu Zubir di dalam penulisannya.
Poyo juga telah digunakan sebagai tajuk bagi sebuah filem yang diterbitkan pada tahun 2002.
Kampung Tembusu

Poskod

Poskod yang digunakan di Kampung Tembusu, Penaga, Pulau Pinang ialah 13100.
Masjid Jamek Chukai

Pentadbiran

Masjid Jamek Cukai memiliki nombor pendaftaran masjid No Daftar: MY-11-KMN-00021.
Carrara, Itali

Carrara merupakan sebuah bandar di Toscana, Itali utara. Bandar ini terkenal akan galian marmar peninggalan zaman Romawi, dan sejumlah seniman menggunakannya seperti Michelangelo, Thorvaldsen, Rodin, dll.
Bandar ini terletak di Sungai Carrione, sekitar 100 km barat-barat laut Firenze. Carrara ialah tempat kelahiran Federasi Anarkis Internasional (IFA), dibentuk pada tahun 1968.
Sekolah Kebangsaan Agama Sarikei

Sejarah

Sekolah Kebangsaan Agama Majlis Islam Sarawak Sarikei, ditubuhkan pada tahun 1992 oleh Kerajaan Negeri Sarawak. 
Pada ketika itu SK Agama tidak mempunyai bangunan sendiri. Namun demikian, masalah bangunan bukanlah satu penghalang kepada Kerajaan Negeri Sarawak untuk menubuhkan Sekolah Kebangsaan Agama di Bahagian Sarikei.
Justeru itu, seorang pegawai dari Jabatan Agama Islam Sarawak telah dihantar ke Sarikei untuk meninjau dan mencari bangunan sementara. Pada permulaannya pilihan pertama ialah bangunan LAKISRI ( di atas Premis Sugar Bun ) . Memandangkan ketidaksuaian sekolah beroperasi di atas premis makanan , maka pegawai tersebut telah meninjau bangunan lain di sekitar Sarikei. Akhirnya Bangunan MAKSAK Bahagian Sarikei telah dipilih kerana kesesuaiannya untuk dijadikan sekolah sementara. 
Maka sesi persekolahan SK Agama MIS Sarikei pun mula beroperasi pada 1 Disember 1992 di Bangunan MAKSAK Bahagian Sarikei dengan En. Ali Bin Bujang sebagai Guru Besar pertamanya. 
Pada awal penubuhannya, tenaga pengajar adalah seramai enam orang iaitu 4 orang guru dari Jabatan Pendidikan dan dipertanggungjawabkan untuk mengajar matapelajarasn teras manakala 2 orang guru dari Jabatan Agama Islam Sarawak pula bertanggungjawab mengajar mata pelajaran Bahasa Arab. 
Pengambilan awal pelajar adalah seramai 50 orang iaitu 25 orang pelajar lelaki dan 25 orang pelajar perampuan. Kemasukan pelajar tersebut adalah setelah lulus menduduki Ujian Kemasukan Ke Tahun satu Sekolah Agama yang dikendalikan bersama oleh Jabatan Pendidikan Bahagian dan Jabatan Agama Islam Sarawak. 
Memandangkan Bangunan MAKSAK tidak dapat menampung bilangan pelajar yang bertambah setiap tahun, maka Jabatan Agama Islam Sarawak dangan kerjasama Kerajaan Negeri Sarawak telah membina sebuah sekolah bangunan sementara di tapak sebenar iaitu di Lot 1150 Kampung Seberang, Jalan Rentap, Sarikei. Sesi persekolahan di tapak sebenar pun bermula pada 10 Mac 1997. 
Setelah sekian lama menanti, bangunan tetap yang baru telah siap dibina pada 1 Ogos 2002. Bangunan tetap ini telah digunakan sepenuhnya mulai 2 Ogos 2002 hingga sekarang.
Cileuleuy

Poskod

Poskod yang digunakan di Cileuleuy adalah 45552. Terdapat 17 buah desa di dalam daerah kecamatan Cigugur.
Astana, Gunung Jati

Poskod

Poskod yang digunakan di Astana adalah 45151. Terdapat buah desa di dalam daerah kecamatan Gunung Jati.
Altleiningen

Altleiningen merupakan sebuah kawasan perbandaran terletak di daerah Bad Dürkheim, North Rhine-Westphalia, Jerman.
Waabs

Waabs merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Sukasari, Pameungpeuk

Poskod

Poskod yang digunakan di Sukasari adalah 40376. Terdapat buah desa di dalam daerah kecamatan Pameungpeuk.
Espinosa de los Caballeros

Espinosa de los Caballeros merupakan sebuah kawasan perbandaran di Sepanyol di Ávila, di komuniti autonomi Castile dan León.
Jambu, Taba Penanjung

Poskod

Poskod yang digunakan di Jambu adalah 38386. Terdapat 23 buah desa di dalam daerah kecamatan Taba Penanjung.
Grisy-Suisnes

Grisy-Suisnes ialah sebuah komun yang terletak di komun Seine-et-Marne di utara-tengah Perancis.
Vendin-lès-Béthune

Vendin-lès-Béthune merupakan sebuah komun di jabatan Pas-de-Calais di utara Perancis.
Alison Brie

Kehidupan peribadi

Brie berpacaran dengan pelakon Dave Franco pada 2012 selepas bertemu dengannya di parti Mardi Gras 2011 di New Orleans. Pada 25 Ogos 2015, pasangan ini dilaporkan telah mengikat tali pertunangan. Mereka berkahwin pada 13 Mac 2017.
Schlechtsart

Schlechtsart merupakan sebuah kawasan perbandaran terletak di daerah Hildburghausen, Thüringen, Jerman.
Datuk bandar

Datuk bandar merupakan pegawai tertinggi atau ketua pentadbiran di sesebuah bandar atau bandar raya.

Malaysia

Di Malaysia, sebelum tahun 1978, segala bentuk urusan pentadbiran datuk bandar tertakluk di bawah arahan Kerajaan Tempatan dan Wilayah Persekutuan. Namun, selepas penyusunan semula kabinet baru pada pertengahan 1978, bidang kuasa datuk bandar tertakluk di bawah arahan Kementerian Wilayah Persekutuan.

Indonesia

Jawatan wali kota dipilih oleh rakyat di kota setempat dalam satu pasangan secara langsung. Dalam konteks pemerintahan daerah berautonomi di Indonesia, jawatan wali kota adalah setaraf dengan bupati, iaitu ketua kabupaten. Pada dasarnya, wali kota memiliki tugas dan kuasa untuk menyelenggarakan daerah berdasarkan dasar-dasar yang ditetapkan bersama Dewan Perwakilan Rakyat Daerah sesebuah kota itu.
Wilayah Kanagawa

Geografi

Kanagawa ialah sebuah wilayah agak kecil yang terletak di sudut tenggara Dataran Kantō, tersepit di antara Tokyo di utara, tapak Gunung Fuji di barat laut, dan Teluk Sagami dan Teluk Tokyo di selatan dan timur. Bahagian timur wilayah ini pula agak rata dan padat dengan pembandaran, termasuklah bandaraya-bandaryaa pelabuhan yang besar iaitu Yokohama dan Kawasaki.
Kawasan tenggara berhampiran Semenanjung Miura kurang bandarnya, dengan kota lama Kamakura yang menarik para pelancong ke kuil-kuilnya. Bahagian barat yang bersempadan dengan wilayah-wilayah Yamanashi dan Shizuoka di barat, lebih bergunung-ganang dan merangkumi kawasan-kawasan percutian seperti Odawara dan Hakone. Kawasan yang terbentang 80 km dari barat ke timur dan 60 km dari utara ke selatan, mengisi tanah seluas 2,400 km persegi, ataupun 0.64 % daripada jumlah keluasan Jepun.

Topografi

Secara topografi, Wilayah Kanagawa terdiri daripada tiga kawasan berbeza. Kawasan barat yang bergunung-ganang bercirikan Banjaran Gunung Tanzawa dan Gunung Berapi Hakone. Kawasan timur yang berbukit-bukau pula bercirikan Perbukitan Tama dan Semenanjung Miura. Kawasan tengah pula yang mengelilingi Perbukitan Tama dan Semenanjung Miura, terdiri daripada teres sungai rata dan tanah pamah di sekitar sungai-sungai terbesar termasuk Sungai Sagami, Sungai Sakai, Sungai Tsurumi, dan Sungai Tama.
Sungai Tama membentuk kebanyakan sempadan antara Kanagawa dan Tokyo. Sungai Sagami mengalir melalui tengah-tengah wilayah. Di kawasan barat, Sungai Sakawa melalui Tanah Pamah Sakawa, di antara Gunung Berapi Hakone di barat dan Perbukitan Ōiso di timur, dan mengalir ke Teluk Sagami.